Laserterapi / laserbehandling kan være et godt supplement til den almindelige behandling af slikkeeksem (også kaldet slikkegranulom) og hot spots (også kaldet akut fugtig hudbetændelse, Retriever eksem, sommersår, fugtig eksem).
Når laser gives til områder med slikkeeksem eller hot spots, heler de hurtigere. Laserbehandlingen virker smertestillende og det betyder, at hunden mister interessen i området, og derfor holder op med at bide/slikke. Hvis du har en hund, der hyppigt lider af slikkeeksem og/eller hotspots, samt har svært ved at komme af med det, kan laserbehandlinger være en god supplerende mulighed.